Here is a page extracted from Wikipedia that may contain CSS, HTML, and a lot of unformatted text.

Title: पीलीभीत टाइगर रिजर्व
Content: पीलीभीत टाइगर रिजर्व () भारतीय राज्य उत्तर प्रदेश के पीलीभीत जिला में बाटे। एकरा के साल 2014 में टाइगर रिज़र्व घोषित कइल गइल।

ई इलाका भूगोलीय रूप से तराई के जंगल वाला इलाका हवे। संरक्षण आ प्रोटेक्शन के हिसाब से ई तराई आर्क लैंडस्केप (Terai Arc Landscape) के हिस्सा हवे जेह में हिमालय के एह तराई इलाका आ गंगा मैदान के उत्तरी हिस्सा के भारत आ नेपाल में मौजूद 14 गो संरक्षित इलाका सामिल बाड़ें; इहो उनहने में से एक हवे। एह इलाका में सेखुआ भा साल (शोरिया रोबस्टा) के बन पावल जालें, लमहर घास वाली घासभूमि पावल जालीं आ दलदली इलाका पावल जालें जे कई गो नदीन के बाढ़ के मैदान वाला जलोढ़ मैदानी दलदल हवें। सीजनल बाढ़ एह दलदली इकोसिस्टम के मेंटेन कइले रहे ला। शारदा सागर बान्ह प्रोजेक्ट जेकर लंबाई  बाटे, एह टाइगर रिजर्व के सीमा पर पड़े ला।

पीलीभीत उत्तर प्रदेश के कुछे अइसन जिला सभ में से एक हवे जहाँ बढियाँ से जंगल बाड़ें। साल 2018 के एगो एस्टीमेट के मोताबिक पीलीभीत जिला में  रकबा बन वाला क्षेत्र रहे जे एह जिला के कुल एरिया के 23 % बाटे। पीलीभीत के एह बन सभ में कुल 65 गो बाघ रहलें आ इनहन के शिकार के रूप में पाँच गो प्रजाति के हरिना सभ के आबादी बाटे। एह टाइगर रिजर्व के इंटरनेशनल अवार्ड TX2 मिल चुकल बा जे दिहल गइल समय में बाघन के आबादी दुगुन्ना करे खातिर मिले ला।

इहो देखल जाय 
 दुधवा टाइगर रिजर्व
 वाल्मीकि टाइगर रिजर्व
 तराई आर्क लैंडस्केप
 भारत के नेशनल पार्क सभ के लिस्ट

संदर्भ 

पीलीभीत जिला
भारत के टाइगर रिजर्ब
उत्तर प्रदेश के पर्यावरण
उत्तर प्रदेश के भूगोल